open-index/open-wikipedia-markdown huggingface dataset:
SmartPosti

**SmartPosti** on Soome Posti Groupi kuuluv logistikaettevõte, mis pakub lisaks pakiautomaatide teenusele, maanteetransporti, laologistika täisteenust, e-poelogistikat, kuller- ja ekspressveoteenust.

SmartPosti toimetab klientidele kohale veebipoodidest tellitud kaupa ning transpordib ka muid ettevõtete või eraisikute saadetisi. Pakke saab saata nii Eesti piires kui ka Soome, Lätti, Leetu ja mujale Euroopasse. Üle Eesti on SmartPostil 332 pakiautomaati või pakipunkti.

## Ajalugu

Cleveron hakkas 2007. aastal Eestis välja töötama pakiautomaate kui toona uut logistikaideed. 2009. aastal avati esimene iseteeninduslike pakiautomaatide võrgustik Eestis. Pakiautomaatide asukohtadeks valiti üle Eesti asuvad kaubanduskeskused. 2010. aastal müüdi Eestis edukalt käivitunud pakiautomaatide võrgustik koos kaubamärgiga SmartPOST Soome ettevõttele Itella. 2010. aastal sai SmartPOSTi nimeks Itella SmartPOST ja kaubamärk laienes Soome. 

2025. aastal võeti kasutusele uus kaubamärk SmartPosti. Uus kaubamärk võeti kasutusele eesmärgiga läheneda emaettevõttele ehk Soome Postile. Ühtlasi lõppeb sellega Itella nime kasutamine. Nimevahetus on osa suuremast muutusest, mille käigus hakkab Posti tegutsema Soomes ja Rootsis ainult Posti nime all ning Baltimaades nime all SmartPosti. 

## Tänapäev

2020. aastate alguse seisuga on Itella rahvusvaheline logistikaettevõte, mis kuulub Soome Posti Groupi, mis on üks regiooni suurimaid logistikaettevõtteid. Brändiuuringud on kinnitanud, et SmartPosti on eestlaste eelistatuim logistikabränd. Kantar Emori 2021. aasta NPS uuringust selgus, et eestlased saavad kõige positiivsemaid teeninduskogemusi just SmartPosti kasutades.  

## Viited
Akste–Häätaru tee

**Akste–Häätaru tee** (registrinumber 18138) on kõrvalmaantee Põlva maakonnas. 

Tee pikkus on 15 km. Tee haldaja on Maanteeamet.

Tee algab Akste külas Kärsa–Eoste teelt, läbib Kiidjärve ja Koorvere küla, Kanepi vallas Karilatsi küla ja lõpeb Tõdu külas Karilatsi–Heisri teel.

Akste–Häätaru tee ristub Kiidjärve küla piires Kanariku–Kiidjärve tee ja Tartu–Petseri raudteega, Koorvere külas Põlva–Reola maanteega ning Karilatsi külas Vooreküla–Puskaru teega.

Akste–Häätaru teel on kolm silda:
* Kiidjärve sild üle Ahja jõe
* Koorvere sild üle Ahja jõe
* Põrste sild üle Leevi jõe

## Viited
Mauricio Macri

**Mauricio Macri** (sündinud 8. veebruaril 1959 Tandilis) on Argentina ehitusinsener, ärimees ja poliitik. 10. detsembrist 2015 kuni 10. detsembrini 2019 oli ta Argentina president.

Alates 24. juunist 2007 oli ta Buenos Airese linnapea. 22. novembril 2015 valiti ta presidendiks.

Ta sündis aastal 1959 Tandilis (asub Buenos Airese provintsis) itaalia immigrandi perekonnas. Ta on õppinud Katoliiklikus Argentina Ülikoolis (es); ülikoolis õppides otsustas ta hakata ehitusinseneriks.
Canavese

**Canavese** (piemonte keeles *Canavèis*; ladina keeles *Canapisium* või *Canavisium*) on ajaloolis-geograafiline piirkond Loode-Itaalias Piemonte maakonnas. Torino ja Valle d'Aosta vahele jääv ala piirneb idas Biellese ja Vercellese provintsiga ning lõunas ja läänes Stura di Lanzo ja Po jõega. Piirkonna olulisemad keskused on Canavese ajalooliseks pealinnaks peetav Ivrea ning Chivasso, Ciriè, Cuorgnè ja Rivarolo Canavese.

Piirkonna pindala on 2047,61 km² ja elanike arv 335 367 (2009).

Canaveses kõneldakse peale Itaalia keele piemonte ja frankoprovansi keelt.

## Vaatamisväärsused
### Pargid ja kaitsealad
* Gran Paradiso rahvuspark
* Parco del Po Torinese
* Parco naturale del Lago di Candia
* Riserva naturale del Sacro Monte di Belmonte
* Riserva naturale dei Monti Pelati
* Riserva naturale della Vauda


Ivrea Castello Veduta 06.JPG|Castello di Ivrea
Agliè castello.JPG|Castello di Agliè
LagodiCeresole.jpg|Ceresole järv


### [[Kastell]]id

### Kirikud ja kloostrid

* Sacro Monte di Belmonte (UNESCO maailmapärandi nimistu)
* Pieve di San Lorenzo (Settimo Vittone)
* Chiesa di San Bernardino (Ivrea)
* Chiesa di San Gaudenzio (Ivrea)
* Duomo di Ivrea
* Santuario di Monte Stella di Ivrea
* Cappella di Santa Croce (Rocca Canavese)
* Chiesa SS. Pietro e Paolo (Castellamonte)
* Chiesa di San Pietro Vecchio Favrias
* Püha Risti kirik Sparones
* Chiesa di Santo Stefano del Monte (Candia Canavese)
* Chiesa dei Santi Fabiano e Sebastiano (San Giusto Canavese)
* Chiesa di San Giacomo di Ruspaglia (San Giusto Canavese)
* Chiesa dei Santi Michele e Solutore (Strambino)
* Abbazia Fruttuaria (San Benigno Canavese)
* Santuario di San Vito Martire (Nole)
* Chiesa di San Martino (Ciriè)
* Duomo di San Giovanni (Ciriè)
* Pieve di Liramo (Nole Canavese)
* Cappella di Santa Maria di Spinerano (San Carlo Canavese)
* Chiesa di San Genesio (Corio Canavese)
* Cappella di Santo Spirito ed Evasio (Oglianico)
* Santuario di Prascondù (Ribordone)
* Santuario di San Besso (Ronco Canavese)

## Omavalitsusüksused
Canavese territooriumile jääb kuni 133 omavalitsusüksust, millest 130 asub Torino suurlinnapiirkonnas, kaks Biella provintsis ja üks Vercelli provintsis.

## Viited

## Kirjandus
* Hull, Dr Geoffrey (1982) *The Linguistic Unity of Northern Italy and Rhaetia*, PhD thesis, University of Western Sydney, MacArthur; § 8.1.

## Välislingid

* Canavese pargid ja kaitsealad
Koolkond

**Koolkond** on õpetlaste rühm, kes jagavad samu vaateid ja peamist uurimisstrateegiat. 

## Näiteid
### Teaduses
*Annaalide koolkond
*Bourbaki
*Chicago koolkond (majandusteadus)
*Grupp µ
*Kopenhaageni-Tartu koolkond
*Praha koolkond
*Tartu-Moskva koolkond
*Würzburgi koolkond

### Filosoofias
*Elea koolkond
*Frankfurdi koolkond
*Gelukpa koolkond
*Moskva metodoloogiakoolkond
*Mileetose koolkond
*Megara koolkond
*personalismi Tartu koolkond
*Uuskantiaanluse Badeni koolkond

### Kunstis
*Haagi koolkond
*Noor koolkond
*Notre-Dame'i koolkond
*Viini klassikaline koolkond

## Vaata ka
* mõttemuster
Juhan Zeiger

**Juhan Zeiger** (27. august 1897 Terikeste, Võnnu kihelkond, Tartumaa – 25. oktoober 1969) oli eesti viiuldaja, helilooja, koorijuht ja orkestrijuht.

## Haridus
Õppis aastatel 1906–1909 Hammaste vallakoolis, 1909–1912 Võnnu kihelkonnakoolis, 1912–1914 Hugo Treffneri Gümnaasiumis, 1914–1918 Tartu Aleksandri Gümnaasiumis.

1922. aastal astus Berliini Sterni nimelisse konservatooriumi ja õppis seal kompositsiooni, muusikateooriat ja dirigeerimist, kuid majandusraskuste tõttu konservatooriumi ei lõpetanud.

## Töö
Töötas aastatel 1915–1921 teatri Vanemuine orkestris viiuldajana, 1918–1921 ka orkestrivanem ja Orkestriartistide Ühingu sekretär.

1924. aastal naasis Berliinist Eestisse. Töötas seejärel 1926–1927 Rakveres Virumaa poeglastegümnaasiumis, hiljem Paides mitmes koolis (1927–1940 Järva Maakonna Paide Avalikus Ühisgümnaasiumis, 1929–1940 Paide Algkoolis, 1936–1940 Paide Kaubanduskoolis, 1936–1940 Paide Tööstuskeskkoolis) muusikaõpetajana, koori- ja orkestrijuhina.

Aastatel 1940–1941 oli ta Väätsa Mittetäieliku Keskkooli direktor ja samaaegselt Väätsa rahvamaja juhataja. Aastatel 1941–1944 Mäo Algkooli juhataja, 1944–1946 taas Mäo Mittetäieliku Keskkooli direktor. Aastatel 1946–1947 töötas ta Tallinna Õpetajate Seminari muusikaõpetajana, 1946–1948 oli ta Jaan Tombi nimelise Kultuuripalee kunstiline juht.

Aastatel 1954–1955 oli ta Eesti NSV Riikliku Filharmoonia rahvapilliorkestri juht ja Tallinna Riikliku Konservatooriumi rahvamuusika õppejõud.

Ta oli III (1947) ja IV üldtantsupeo (1950) rahvapilliorkestrite juht.

Heliloojana on ta kirjutanud soolo- ja koorilaule ning lugusid ja seadeid rahva- ja puhkpilliorkestritele. Tuntud on tema töötlused eesti rahvalauludest "Karjaselaul", "Kui mind pulma kutsuti", "Küla mul ütleb", "Sõsarsaared", "Urvaste valss" ja "Viire takka", millest viimasele on Zeiger ka ise rahvaluule ainetel sõnad kirjutanud.

Ta on maetud Metsakalmistule.

## Raamatud
*Eesti rahvaviisid. 1934
*Rahva muusikalise loomingu aluseid ja traditsioone. 1970

## Tunnustus
2012. aastal avati talle Paides mälestuspink.

## Isiklikku
Tema poeg oli Horre Zeiger.

## Viited
Zapata

**Zapata** võib tähendada mitut asja.

***[[Zapata (perekonnanimi)|Zapata]]** on perekonnanimi.
***[[Zapata (Texas)|Zapata]]** on asula USA-s Texase osariigis.
***[[Zapata maakond]]** on maakond USA-s Texase osariigis.
***[[Zapata poolsaar]]** on poolsaar Kuubal.

## Vaata ka
*"Viva Zapata!", 1952. aasta film
Erply

**Erply** on tarkvaraettevõte, mis tegeleb veebipõhise majandustarkvara jaemüügiga. Ettevõtte asutas 2009. aastal Eestis Kristjan Hiiemaa. 

2009 võitis ettevõte Euroopa alustavate ettevõtete programmi (inglise *early stage investment program*) Seedcamp.

## Välislingid
*Ettevõtte koduleht
Icosagen

AS **Icosagen** on Eesti geenitehnoloogiaettevõte.

Ettevõte asutati 1999 Tartu ülikooli kõrvalfirmana (*spin-off*) nime all **Quattromed**. Tollal oli ettevõte põhitegevus molekulaardiagnostika teenuste pakkumine.

2. märtsist 2009 kannab ettevõte nime AS Icosagen.

## Viited

## Välislingid
*Ettevõtte koduleht
Metasüsteem

**Metasüsteem** ehk **süsteemide süsteem** on süsteemiteoorias süsteem, mille abil saab analüüsida, kirjeldada, üldistada ja modelleerida teisi süsteeme. Metasüsteemi kirjeldavat mudelit nimetatakse metamudeliks.

Matemaatikas kasutatakse metasüsteemi mõistet domeeni D jaoks kehtiva matemaatilise modelleerimise reeglite süsteemi tähenduses. 

Kultuuriuurimuses ja sotsioloogias mõistetakse metasüsteemi all konteksti, miljööd, situatsiooni, ökosüsteemi, looduskeskkonda ning bioloogilisi protsesse, mis ümbritsevad inimese loodud süsteeme ning on nendega vastastikuses käitumuslikus suhtes. 

Küberneetikas mõistetakse metasüsteemi juhtsüsteemi või kontrollisüsteemi tähenduses. Juhtimisküberneetika (*management cybernetics*) ning sellega seoses elavate süsteemide mudeli (*Viable System Model*) looja Stafford Beer räägib metasüsteemist kui metakeelest, mis toimib laiema kontekstina ning omab suuremat variatiivsust (*variety*).

Majandusteaduses mõistetakse metasüsteemi all üldist (globaalset) majandust vastandina piiratud majandussüsteemidele. Arshad Naim oma raamatus "Komplementaarsus" ("Complementarity") defineerib metasüsteemi millenagi, mis asub väljaspool süsteemi. 

## Vaata ka
* Abstraheerimine
* Üldistamine
* Metamudel
Bāsil Kharţabīl

**Bāsil Kharţabīl** (araabia keeles باسل خرطبيل, ka باسل صفدي *Bāsil aş-Şafadī*; 22. mai 1981 – 3. oktoober 2015) oli Palestiina päritolu Süüria vaba tarkvara arendaja, vikipedist ja aktivist, kes toetas rahumeelset valitsusevahetust Süürias.

## Elulugu
Kharţabīl sündis Damaskuses ja kasvas Süürias, kus ta spetsialiseerus vaba tarkvara arendamisele. Ta oli tarkvarafirma Aiki Lab kaasasutaja ja tehnoloogiadirektor (*chief technology officer*, CTO) ning oli Süüria arheoloogia ja kunstiajalooga tegeleva uuringufirma Al-Aous tehnoloogiadirektor. Ta juhtis Creative Commonsi projekte Süürias ning osales Mozilla Firefoxi, Wikipedia, Opencliparti, Fabricatorzi ja Sharismi arendamises. Kharţabīlit peetakse üheks põhiliseks eestvedajaks Süüria interneti avamisel ning Süüria rahvale internetile juurdepääsu ja vabade teadmiste võimaldamisel.

Üks Kharţabīli viimaseid töid oli antiikaegse Palmyra linna virtuaalne 3D-rekonstruktsioon ja reaalajas visualiseerimine ning projekti arendamine Fabricatorziga veebipõhises programmeerimisvõrgustikus Aiki Framework. Projekt on omandanud veelgi suurema väärtuse, kuna Kharţabīli vangistamise järel vallutas Palmyra ISIS, kes on hävitanud linnas mitmeid ajaloolisi mälestusmärke.

15. märtsil 2012, mil möödus aasta Süüria ülestõusu algusest, vangistas Bāsil Kharţabīli Süüria valitsus, misjärel teda hoiti Damaskuses ‘Adrā vanglas. 3. oktoobriks 2015 oli ta viidud üle teadmata asukohta, arvatavasti kohtupidamiseks sõjakohtus. 7. oktoobril 2015 avaldasid Human Rights Watch ja veel 30 inimõigusorganisatsiooni avaliku kirja, nõudes Kharţabīli asukoha avaldamist. 11. novembril 2015 ilmusid ajakirjandusse kinnitamata teated, et Kharţabīl on saanud salajase surmaotsuse.

Augustis 2017 selgus, et Bassel oli surma mõistetud ja hukatud 3. oktoobril 2015.

## Isiklikku
Bāsil Kharţabīl arreteeriti paar päeva enne seda, kui ta pidi abielluma juristi ja inimõigusaktivisti Nūra Ghāzīga. Abielu sõlmiti hiljem samal aastal, kui Kharţabīl oli vanglas. Nad tutvusid 2011. aasta aprillis Dūmās, kui naasid koos demonstratsioonilt.

## Tunnustus
Ajakirja Foreign Policy 2012. aasta edetabelis "Top Global Thinkers" asusid Kharţabīli ja Rima Dali kui rahumeelse Süüria revolutsiooni pooldajad 9. kohal.

2013. aastal pälvis Bāsil Kharţabīl Index on Censorshipi digivabaduse preemia (Digital Freedom Award).

## Viited

## Välislingid
Sky Media

**Sky Media** on Eesti raadiogrupp. 

Ettevõte asutati 1995. Sel aastal alustas tegevust ka raadiogrupi esimene raadiojaam SKY Raadio. 1997 alustas tegevust Sky Plus, 1998 venekeelne Russkoje Radio, 1999 Energy FM, 2005 Retro FM, 2016 NRJ FM, 2017 Rock FM, 2023 Kiss FM ja 2024 Super Radio.

Raadiogrupis töötab 85 inimest.

## Viited

## Välislingid
*Raadiogrupi koduleht
SmartLynx Airlines Estonia

**SmartLynx Airlines Estonia** oli Eesti lennufirma, Läti ettevõtte SmartLynx Airlines tütarettevõte. Ettevõte pakkus tšarterlende ja lennukite täisteenusrenti (ACMI).

### Ajalugu
Ettevõte asutati 2012. aastal. Tegevuse alguses opereeris ettevõte ühe emaettevõttelt renditud lennukiga. 2015. aasta juuni seisuga töötas ettevõttes 40 inimest.

Ettevõte kasvas kiiresti ning 2019. aasta oktoobri seisuga kuulus selle lennuparki üheksa Airbus A320-200 reisilennukit. SmartLynx Airlines Estonia oli sel perioodil üks suurimaid Eesti lennuregistris olevaid lennuettevõtteid.

### Tegevuse lõpetamine

# 2025. aasta novembris lõpetas SmartLynx Airlinesi kontsern finantsraskuste tõttu tegevuse. 2025. aasta lõpus tühistati ka SmartLynx Airlines Estonia lennutegevusluba (AOC) ja ettevõte lõpetas lendude teenindamise. 2026. aasta alguseks on ettevõte Eestis tegevuse lõpetanud, olles osa kontserni ulatuslikust maksejõuetusprotsessist.

## Välislingid
*SmartLynx Airlinesi koduleht
Communicorp

**Communicorp Group Ltd.** on 1989 Iirimaa ettevõtja Denis O'Brieni asutatud Iirimaa meediaettevõte.  

Ettevõte omab Eesti raadiogrupi AS Trio LSL aktsiaid. 

## Viited

## Välislingid
*Ettevõtte koduleht
Simeoni Sundja

**Simeoni Sundja** (sündinud 19. oktoobril 1989) on eesti näitleja.

Ta lõpetas 2009. aastal Jakob Westholmi Gümnaasiumi ja 2014. aastal Eesti Muusika- ja Teatriakadeemia lavakunstikooli (26.lend). 

Aastatel 2014–2018 töötas ta näitlejana Teater NO99-s.

2019. aastal valminud filmis "Tõde ja õigus" mängis ta Jussi rolli.

## Tunnustus

* 2016 Eesti Teatriliidu teatrikunsti eriauhind (lavastusprojekti "Ühtne Eesti" meeskonna liige)

## Isiklikku
Tema vend on laulja Ewert Sundja.

## Viited

## Välislingid
*Simeoni Sundja Teater N99 kodulehel
*
Ragnar Uustal

**Ragnar Uustal** (sündinud 8. novembril 1990) on eesti näitleja. 

Ta on lõpetanud Saue Gümnaasiumi. 2014. aastal lõpetas ta Eesti Muusika- ja Teatriakadeemia lavakunstikooli (26. lend). 2021. aastal omandas ta Eesti Muusika- ja Teatriakadeemias magistrikraadi kaasaegsete etenduskunstide erialal. 

Aastatel 2014–2018 töötas ta näitlejana Teater NO99s, hiljem tegutsenud vabakutselisena.

Ta on mänginud teleseriaalides "Ühikarotid", "Mustad lesed" ja "Viimane võmm".

## Viited

## Välislingid
*Ragnar Uustal Teater NO99 kodulehel
*Ragnar Uustal Eesti filmi andmebaasis
*
Kristiina-Hortensia Port

**Kristiina-Hortensia Port** (sündinud 6. aprillil 1989) on eesti näitleja. 

Ta on lõpetanud Vanalinna Hariduskolleegiumi teatriklassi. 2012. aastal lõpetas ta Eesti Muusika- ja Teatriakadeemia lavakunstikooli (25. lend). Seejärel on ta tegutsenud vabakutselise näitlejana.

## Filmirollid
*2016 "Klassikokkutulek" – Jane
*2020 "O2" – naine telefomokeskjaamas
*2024 "Elu ja armastus" – baleriin

## Viited

## Välislingid
*Kristiina-Hortensia Port Eesti filmi andmebaasis
Walīd al-Muʻallim

**Walīd Muḩyī ad-Dīn al-Muʻallim** (araabia keeles وليد محيي الدين المعلم‎; 13. jaanuar 1941 Damaskus – 16. november 2020) oli Süüria diplomaat ja poliitik (Araabia Sotsialistlik Baa'thi Partei). 21. veebruarist 2006 kuni surmani 16. novembril 2020 oli ta Süüria välisminister.

Ta sündis aastal 1941 Damaskuses sunniitlikus perekonnas. Ta lõpetas aastal 1963 Kairo Ülikooli majandusteaduse bakalaureusena.

Ta töötas aastast 1964 Süüria välisministeeriumis. Ta on olnud diplomaatilistel missioonidel Tansaanias, Saudi Araabias, Hispaanias ja Suurbritannias. Aastatel 1975–1980 oli ta Süüria suursaadik Rumeenias. 1980–1984 töötas ta Süüria välisministeeriumis autentimise ja tõlke osakonna juhataja. 1990–2000 oli ta Süüria suursaadik USA-s.

Aastal 2000 määrati ta Süüria välisministri abiks, aastal 2005 Süüria välisministri asetäitjaks. 21. veebruarist 2006 kuni 16. novembrini 2020 oli ta Süüria välisminister.

## Isiklikku
Ta oli abielus ja tal on kolm last.
Wā‘il Nādir al-Ḩalqī

**Wā‘il Nādir al-Ḩalqī** (ka **Wael Nader Al-Halqi**, araabia keeles وائل نادر الحلقي; sündinud veebruaris 1964 Jasimis) on Süüria arst ja poliitik. 

Ta on olnud Süüria tervishoiuminister. Ta oli 11. augustist 2012 kuni 3. juulini 2016 Süüria peaminister.

Ta sündis aastal 1964 Jasimis (asub Daraa kubermangus) sunniitlikus perekonnas. Ta lõpetas aastal 1987 Damaskuse Ülikooli arstina, aastal 1991 sai ta samast ülikoolist magistrikraadi günekoloogia ja sünnitusabi erialal.

Ta töötas aastatel 1997–2000 Jasimis Esmase Meditsiiniabi Keskuse direktorina. Aastatel 2000–2004 töötas ta Araabia Sotsialistliku Baa'thi Partei Daraa kubermangu sekretärina. 14. aprillist 2011 kuni 26. augustini 2012 oli ta Süüria tervishoiuminister. 11. augustist 2012 oli ta Süüria peaminister.

## Isiklikku
Ta on abielus ja tal on neli last.
Jarmo Reha

**Jarmo Reha** (sündinud 3. augustil 1991) on eesti näitleja ja lavastaja. 

Ta on lõpetanud Vanalinna Hariduskolleegiumi. 2014. aastal lõpetas ta Eesti Muusika- ja Teatriakadeemia lavakunstikooli (26.lend). Aastatel 2014–2018 töötas Jarmo Reha näitlejana Teater NO99-s. Ta on mänginud lavastustes "Pedagoogiline poeem", "Detox", "Samm lähemale", "Enesetapja", "Lenni & Kizoo", "poh, YOLO", "Savisaar", "Fantastika", "Kõnts".

## Tunnustus

* 2016 Eesti Teatriliidu teatrikunsti eriauhind (lavastusprojekti "Ühtne Eesti" meeskonna liige) 
* 2019 Eesti Teatriliidu algupärase dramaturgia auhind (näidend “Oomen” koos Laur Kaunissaare, Aare Pilve ja Co-ga)

## Isiklikku
Tema isa on Jaanus Reha.

## Viited

## Välislingid
*Jarmo Reha Teater NO99 kodulehel
*Jarmo Reha Eesti filmi andmebaasis
VKG Elektrivõrgud

**VKG Elektrivõrgud OÜ** on Eesti elektrijaotusettevõte; ühtlasi valdusettevõtte Viru Keemia Grupp üks tütarettevõtteid. 

Enne 2006. aasta juulit kandis ettevõtte nime AS *Narva Elektrivõrk* (ka *Narva Elektrivõrgud*). 

## Viited

## Välislingid
*Ettevõtte koduleht
Ann Paal

**Ann Paal** (sündinud 25. novembril 1949) on eesti lastearst.

Töötab Tallinna Lastehaigla Kirurgiakliiniku kirurgiaosakonna kirurgina.

Ta on Eesti Seljaajusonga ja Vesipeahaigete Seltsi eestvedaja ja juhatuse esimees, Kellukese Fondi halduskogu liige, samuti Eesti Lastekirurgide Seltsi ja Tallinna Arstide Liidu juhatuse liige.

Ann Paal kuulub aastast 1991 Eesti Keskerakonda. Ta kandideeris 2025. aasta kohaliku omavalitsuse volikogude valimistel Kristiine linnaosas, kogus 29 häält ning ei osutunud valituks.

## Tunnustus
*2008 Eesti Punase Risti III klassi teenetemärk
*2016 Tallinna Lastehaigla elutööpreemia
*2021 Eesti Arstide Liidu aumärk

## Viited

## Välislingid
* Pildigalerii: President Ilves andis üle Eesti aukonsulite annetused erivajadustega noorte toetuseks (30.06.2011)
Noboru Karashima

**Noboru Karashima** (jaapani keeles 辛島 昇 *Karashima Noboru*; 24. aprill 1933 – 26. november 2015 Tōkyō) oli jaapani orientalist ja kirjanik.

Ta oli Tōkyō Ülikooli, aga ka Taishō Ülikooli emeriitprofessor. Ta oli tunnustatud teadlane Lõuna-India ja Lõuna-Aasia ajaloo alalt.
Sparone

**Sparone** on vald Itaalias Piemonte maakonnas città metropolitana di Torinos Canavese ajaloolis-geograafilises piirkonnas.

Orco orus asuva Sparone kõrgus merepinnast on 552 meetrit.

Sparone asustustihedus on keskmiselt  inimest ruutkilomeetri kohta.

## Haldus
Sparone piirneb järgmiste omavalitsusüksustega: Alpette, Canischio, Corio, Forno Canavese, Ingria, Locana, Pont Canavese, Pratiglione, Ribordone, Ronco Canavese.

Sparone halduspiirides asuvad järgmised fraktsioonid: Apparè, Bisdonio, Calsazio, Feilongo, Frachiamo, Lantigliera, Nosè, Piani, Pra' Prete, Russa, Torre, Vasario.

## Vaata ka
* Püha Risti kirik

## Viited

## Välislingid

* Koduleht (*itaalia keeles*)
* Gruppo Storico La Motta
Püha Risti kirik (Sparone)

**Püha Risti kirik** on endine romaani stiilis katoliku pühakoda Itaalias Piemonte maakonnas Torino suurlinnapiirkonnas Sparones.

Kirik asub Sparone kindluse kohal, kus Itaalia kuningas Arduin pidas pärimuse kohaselt edukalt vastu Saksimaa Heinrich II vägede piiramisele.

Kastellist ja vanadest kindlustustest on säilinud vaid varemed. Restaureerimise käigus on kastellis asuvast Püha Risti kirikust tulnud päevavalgele olulisi 14. sajandi II&nbsp;poole gooti stiilis freskosid.


Sparone Rocca Re Arduino.JPG|Kuningas Arduini kindluse vare
Sparone Chiesa Santa Croce Affreschi Abside 1.JPG|Apsiidi freskod 


## Kirjandus
* C. Scalva (a cura di), *La Rocca e la chiesa di S. Croce a Sparone*, Torino, Edizioni Nautilus, 2007

## Välislingid

* Püha Risti kirik ja Arduini kindlus Sparone kodulehel (*itaalia keeles*)
Must alpinist

**"Must alpinist"** on 2015. aastal valminud Eesti müstika- ja õudussugemetega mängufilm. Filmi stsenaarium toetub tegelikult aset leidnud sündmustele, mille üheks osaliseks oli ka stsenarist-režissöör Urmas Eero Liiv. 

"Must alpinist" on filmitud samas Burjaatia külas, kus sündmused toimusid. Filmi pealkiri põhineb endises Nõukogude Liidus mägimatkajate seas laialt levinud legendil hukkunud alpinistist, kelle surma asjaolud jäid segaseks ja kelle hing seetõttu kunagi rahu ei saa. Viirastusliku musta alpinisti nägemine mägedes ennustas õnnetust.

## Sisu
Filmi tegevus toimub 1989. aastal. Kuus eesti üliõpilast sõidavad talvematkale Tunka mägedesse Burjaatias. Esialgset gruppi ei saada täis ja nii läheb teele seltskond poolvõõraid noori. Matkal olles tekib pinge grupijuhi Olle ja bravuurika Eero vahel. Ühel õhtul räägib Eero loo mustast alpinistist, kes olevat nendes mägedes hukka saanud ja kelle vaim siiani mägedes kummitab.  

Matka viimasel päeval kihutavad Olle ja Eero ohtlikku rada pidi kurult alla. Eero satub lumelihke tõttu lume alla ja sealt välja rabeldes avastab, et on nõlval üksi. Kui kohale jõuavad teised matkajad, tekib põhjendatud kahtlus, et ka Olle jäi lume alla. Hoolimata paanilistest otsingutest ei suuda grupiliikmed teda aga lume seest leida. Matkajad laskuvad mägedest alla ja pöörduvad abi saamiseks burjaatide külla. Telefoniühendus välismaailmaga on katkenud. Kohalik miilitsaülem suhtub eesti matkajatesse umbusklikult ja ebasõbralikult. Ta saadab nad koos oma abilise Fotikuga tagasi mägedesse Ollet otsima. Otsingud mingeid tulemusi ei anna ja matkajad lähevad taas külla tagasi. Mägedes aga vallandub suurem laviin, mis keerutab lumevaringu alt välja Olle seljakoti. Kohalikud elanikud leiavad mäekurust läbi sõites laiba ja toovad selle traktori järelkärus külla. Algab kummaline ja veider sündmusteahel, mis kulmineerub matkajate jaoks ootamatult sünge ning ebamaise kogemusega.

## Vastuvõtt
25. novembril 2015 esilinastunud "Must alpinist" osutus üheks aasta edukamaks filmiks, olles kolm nädalat järjest vaadatuim linateos Eestis.

Eesti kinodes käis filmi vaatamas 55 262 inimest.

Kriitikud on filmi nimetanud väga vastuoluliseks seguks reaalsusest ja müstikast, mille heli- ja montaažikeel on ebaharilikud ja kohati tugevalt häirivad.

## Osatäitjad
*Priit Pius – Eero
*Reimo Sagor – Olle
*Hanna Martinson – Inge (Marleen)
*Liis Lass – Anne
*Veiko Porkanen – Margus
*Rait Õunapuu – Indrek
* – miilits
*Valeri Sanžejev – Fotik
*Vanda Jakšejeva – surnukuurimutt
*Andrei Vinokurov – Vanja
*Artjom Dovgopolõi – Kolja
*Jevgeni Solonikin – Irkutski ülemus
*Marina Jelina – vene naine postkontoris

## Varia
2015. aastal kogus film Eesti kinodes 51 193 vaatajat.

## Vaata ka
* "Hukkunud Alpinisti" hotell (film)

## Viited

## Välislingid
*Filmi plakat
*Kaarel Kressa „Must alpinist” näitab, et ka Eesti põnevusfilm võib olla põnev
*Must alpinist juhib kolmandat nädalat järjest.
*Rasmus Rammo. Arvustus. "Must alpinist" on eesti filmikunstis ainulaadne
*"Must alpinist" on mu esimene ja viimane mängufilm
*Stephen Dalton. "Ghost Mountaineer" ("Must alpinist"): Film review
Beverly Hillsi dieet

**Beverly Hillsi dieet** on dieet, mille töötas välja Judy Mazel (1943–2007). 

Judy Mazel andis 1981. aastal välja raamatu "The Beverly Hills Diet", mis sai ülimalt populaarseks. Dieedi pikkus on kuus nädalat ja see algab kümnepäevase puuviljasöömisega. 

Beverly Hillsi dieeti saatis karm kriitika, kuna tervisliku toitumise kriitikute arvates pole õige süüa järjest kümme päeva puuvilju ja siis hiljem hakata sööma juurde muid toiduaineid. Nende arvates viib selline toitumine organismi tasakaalust välja.

Judy Mazelil olid juba lapsena kaaluprobleemid. Ta oli proovinud ja katsetanud erinevaid dieete. Lõpuks ta töötas välja enda toitumisprogrammi ning avas kliiniku, kus nõustas inimesi, kel olid kaaluprobleemid. Tema kliinikus käisid nii mõnedki kuulsused. 

Vastavalt sellele dieedile 10 päeva ainult puuvilju ja need ka kindlas plaanis. Milline puuvili, mis päeval ning kui palju. Alles 11.–18. päeval võis süüa lisaks leiba puuviljadele ja kaks maisitõlvikut koos võiga. Võid võis olla kuni kaks teelusikatäit. 19. päeval võis süüa juurde krevette või veiseliha.

Beverly Hillsi dieediraamat oli New York Timesi bestsellerite seas 30 nädalat ning seda osteti üle miljoni eksemplari.
Marks Mets

**Marks Mets** (sündinud 1975) on vabakutseline eesti luuletaja. 

Ta on esinenud peamiselt internetiluulega, luuletusi on avaldatud ka Sven Kivisildniku kirjastuse Jumalikud Ilmutused väljaandes "Elavate surnute antoloogia" (2014) ning Sven Kivisildniku teoses "See õige luule õpik" (2015). Loob peamiselt vabavärsis.
Anu Vehviläinen

**Anu Helena Vehviläinen** (sündinud 9. septembril 1963 Leppävirta vallas) on Soome poliitik (Keskerakond), transpordiminister (2007–2011), regionaal- ja kommunikatsiooniminister (2015–2019)

Ta on lõpetanud 1982. aastal Savonlinnas kunstigümnaasiumi ja 1984. aastal Jyväskyläs ametikooli kultuurisekretärina. 1994. aastal sai ta Joensuu Ülikoolis filosoofiamagistriks.

Ta oli 29. maist 2015 kuni 6. juunini 2019 Soome regionaal- ja kommunikatsiooniminister (Juha Sipilä valitsuses). Varem on ta olnud transpordiminister (Matti Vanhaneni teises ja Mari Kiviniemi valitsuses).

9. juunist 2020 kuni 1. veebruarini 2022 oli ta Eduskunna esimees.

## Isiklikku
Ta abiellus 1998. aastal Timo Hiltuneniga; neil sündis 2000. aastal poeg. Vehviläinen jäi leseks novembris 2011.

## Tunnustus
*2016 Maarjamaa Risti I klassi teenetemärk

## Viited
Püha Risti kirik

**Püha Risti kirik** ehk **Chiesa di Santa Croce** itaalia keeles, **Pyhän Ristin kirkko** soome keeles, **Iglesia de la Santa Cruz** hispaania keeles, **Kościół Świętego Krzyża** poola keeles, **Церковь Святого Креста** vene keeles jne, on paljude pühale ristile pühitsetud sakraalehitiste nimetus või osa sellest.

## Eestis
* Püha Risti kirik Audrus
* Risti kirik Harju-Ristil
* Püha Risti kirik Paides

## Suurbritannias
* Püha Risti kirik Binsteadis

## Itaalias
* Püha Risti kirik Sparones

## Soomes
* Püha Risti kirik Hattulas 
* Püha Risti kirik Lahtis
/.../

## Vaata ka
* Püha Risti basiilika
* Püha Risti katedraal
Früügia müts

**[[Früügia]] müts** on pehmest materjalist valmistatud koonilise kujuga ettepoole ulatuva tipuga peakate.

Seal of the United States Senate.svg|Mütsi kujutis Ameerika Ühendriikide Senati pitsatil

## Välislingid
Uno Sibul

**Uno Sibul** (22. juuli 1927 Tarvastu, Viljandimaa – 1. mai 1997) oli eesti arst (kirurg) ja arstiteadlane.

Tema lapsepõlv möödus Haapsalus. 1944. aastal mobiliseeriti Saksa lennuväe abiteenistusse, pärast sõja lõppu viibis Grodno sõjavangide laagris.

1946. aastal lõpetas Tallinna 2. Keskkooli. Õppis 1946–1952 Tartu Riikliku Ülikooli arstiteaduskonnas.

Aastatel 1952–1964 töötas Tõnismäe Haiglas kirurgina, 1958–1964 kirurgia osakonna juhataja. Aastatel 1964–1989 Tallinna peakirurg. 1965. aastast töötas Pelgulinna Haiglas, hiljem Kiirabihaiglas.

1966. aastal kaitses väitekirja "Mao arteriaalse verevarustuse tähtsusest ulatuslike maoresektsioonide korral" ja sai meditsiinikandidaadi kraadi. 1972. aastal kaitses väitekirja "Mõningad spetsiaalsed operatsiooniaegsed diagnoosimismeetodid ja nende tähtsus elundit säästvate operatsioonide väljatöötamisel mao- ja kaksteistsõrmiksoole haavandtõvega haigetel" ja sai meditsiinidoktori kraadi.

Aastatel 1978–1984 oli ta Tartu Riikliku Ülikooli arstiteaduskonna topograafilise anatoomia ja operatiivkirurgia kateedri õppejõud, 1984. aastast professor.

1984. aastast töötas Tallinna Pedagoogilise Instituudi meditsiini õppetooli juhatajana.

Ta oli ajakirja Nõukogude Eesti Tervishoid toimetuse kolleegiumi liige. Aastatel 1992–1995 oli ta Eesti Kirurgide Assotsiatsiooni president.

Harrastas purjetamist. Võitis aastatel 1947–1965 Eesti purjetamise meistrivõistlustel 4 kulda, 2 hõbedat ja 3 pronksi ning NSV Liidu meistrivõistlustel 2 hõbedat ja 1 pronksi.

## Tunnustus
1980, 1982 Nõukogude Eesti teaduspreemia

## Raamatud
*Väino Rätsep, Uno Sibul. Kirurgia: õpik meditsiinikoolidele. Tallinn: Valgus, 1970
*Uno Sibul, Rando Truve. Gastroduodenaalsed haavandid: kirurgiline ravi. Tallinn: Valgus, 1977
*Jüri Männiste, Uno Sibul. Fleboloogia. Tallinn: Valgus, 1980

## Viited

## Välislingid
*Rahvusarhiivi fotode andmebaas. Kirurg Uno Sibul töö juures (fotograaf Karl Oras)
Horre Zeiger

**Horre Zeiger** (14. märts 1932 Paide – 27. veebruar 2013) oli eesti muusik (orkestrijuht ja helilooja).

Ta õppis aastatel 1960–1962 Eesti Heliloojate Liidu noorte heliloojate seminaris kompositsiooni.

1954. aastal asutas ta Horre Zeigeri Big Bandi ja oli 57 aastat selle eestvedaja. Ta oli tuntud eeskätt svingmuusika viljelejana. Oli samuti kokakunsti huviline, tegi mitmeid raadio- ja telesaateid. 

1965. aastast töötas orkestrijuhina Jaan Kreuksi nimelises Noorsoo Kultuuripalees. 

Juhtis levimuusika saatesarju Eesti Raadios ja Eesti Televisioonis.

Kirjutas mitmeid levilaule, sealhulgas "Automobiil", "Elav legend", "Kolm õde", "Pime on öö", "Pääsukeste lend" ja "Soovide laul".

## Tunnustus
* 2005 – Tallinna teenetemärk
* 2005 – Valgetähe IV klassi teenetemärk

## Isiklikku
Tema isa oli Juhan Zeiger.

Maetud Tallinna Metsakalmistule.

## Viited
Rait Õunapuu

**Rait Õunapuu** (sündinud 25. veebruaril 1990) on eesti näitleja. 

Ta on lõpetanud 2009. aastal Järva-Jaani Gümnaasiumi ja 2013. aastal Tartu Ülikooli Viljandi kultuuriakadeemia näitlejana (9. lend). 

Ta töötab alates 2013. aastast Ugala teatri näitlejana.

Ta on mänginud üht peaosa telesarjas "Ohver" (2009) ja Indrekut mängufilmis "Must alpinist" (2015).

## Tunnustus
*2016 Kuldõun – Ugala teatri publikupreemia
*2021 Ugala parim meesnäitleja (Dick Diveri rolli eest lavastuses "Sume on öö")

## Viited

## Välislingid
*Rait Õunapuu Ugala teatri kodulehel
*
Liblikas (ansambel)

**Liblikas** oli Eesti ansambel, mis mängis stilistiliselt mitmekesist rokkmuusikat, sealhulgas *stoner*it, *sludge*i ja progressiivrokki. Bänd loodi 2010. aastal. Nende muusikalisteks mõjutajateks oli eelkõige Mastodon, Baroness, Gojira, Tool, Kylesa, The Sword, Frank Zappa ja King Crimson.

## 2013–2016

2013. aasta keskpaigas avalikustasid nad oma esimese täispika albumi "Wooden Spaceship" digitaalselt ja CD-l.
2014. aasta lõpus salvestasid nad stuudios 4-loolise lühialbumi "Mothers' Finest", mis ilmus digitaalselt ja helikasseti kujul. Sellele järgnes esinemine Eesti Televisioonis. 2015. aasta sügisel käis Liblikas turneel Ungaris, Saksamaal, Hollandis ja Austrias. Aeg-ajalt käis ansambel esinemas ka Lätis ja Leedus.

## Diskograafia
*"Wooden Spaceship" (2013)
*"Mothers' Finest" (EP, 2014)
*"Unholy Moly" (2017)

## Koosseis

* Laul, süntesaator – Oliver Aunver
* Kitarr, laul – Temo Saarna
* Kitarr – Henrik Harak
* Basskitarr – Joosep Käsper
* Löökpillid, laul – Mihkel-Madis Rebane

## Viited

## Välislingid
* Ansambel Facebookis
* Ansambel Instagramis
Ants Vares

**Ants Vares** (sündinud 12. septembril 1940 Tartus) on eesti maalikunstnik.

Pärast Tartu kunstikooli lõpetamist läks elama ja töötama Saaremaale Kuressaarde.
Aino Paal

**Aino Paal** (aastani 1952 **Aino Nurme**; 14. september 1926 – 25. november 2015) oli eesti suusataja, spordipedagoog ja terviseedendaja.

Ta lõpetas aastal 1946 Türi Aiandustehnikumi ja aastal 1951 Tartu Riikliku Ülikooli kehakultuuriteaduskonna. 

Ta hakkas sportima 1942, suusatama 1946. Treenis 1948–1952 Feliks Parre ja Erna Abeli juhendamisel, hiljem harjutas omapäi. 

Võitis 1947–1962 Eesti meistrivõistlustel murdmaasuusatamises individuaalselt 3 kulda, 3 hõbedat ja 4 pronksi ning teatevõistluses 5 kulda, 1 hõbeda ja 2 pronksi, mäesuusatamises 1 kulla, 2 hõbedat ja 1 pronksi ning kombineeritud kahevõistluses (slaalom + 5 km) pronksi. 

Murdmaajooksus sai 1950 Eesti meistrivõistlustel kahes kilomeetris hõbeda. 1960 tuli Eesti käsipallimeistrivõistlustel Võru naiskonnas pronksile. Kuulus Lokomotiivi, Kalevi ja Jõu liikmeskonda. 

Töötas 1951–1953 TRÜ suusaspordikateedris laborandina, Tartu 3. Keskkoolis kehalise kasvatuse õpetajana ja Kalevi LNSK-s suusatreenerina, 1953–1957 TRÜ kehalise kasvatuse ja spordi kateedri õppejõuna, 1958–1963 Võru ja 1963–78 Viljandi LNSK-s suusatreenerina ja 1978–1985 Tartu 8. Keskkoolis kehalise kasvatuse õpetajana.

1985–1998 oli Paal TÜ Maarjamõisa haigla neuroloogiaosakonnas ravivõimlemisinstruktor ning 2001–2010 Tartus Ropka-Karlova Päevakeskuses võimlemisringide juhendaja. 

Õpilasi: Urmas Müür.

## Välislingid
* Biograafia ESBL-is
Pasvalysi rajoon

**Pasvalysi rajoon**  on 1. järgu haldusüksus (rajoon) Leedus  endise Panevėžysi maakonna aladel. Rajoon piirneb põhjas Lätiga.

Rajooni pindala on 1289 km². 2014. aasta seisuga elas seal 26 663 inimest.

Rajoon moodustati 1950. aastal. Rajoon koosneb järgmistest valdadest: Daujėnai, Joniškėlise (maavald), Joniškėlise (linnavald), Krinčinase, Namišiai, Pasvalysi (maavald), Pasvalysi (linnavald), Pumpėnai, Pušalotase, Saločiai ja Vaškai vald.

Halduskeskus on Pasvalysi linn. Teised tähtsamad asulad on Joniškėlise linn ning Daujėnai, Krikliniai, Krinčinase, Pumpėnai, Pušalotase, Saločiai ja Vaškai alevid. 2011. aasta seisuga olid elanikest 98,48% leedulased, 0,59% venelased, 0,13% ukrainlased, 0,1% valgevenelased, 0,08% lätlased ja 0,62% oli teistest rahvustest.

Rajooni suurimad jõed on Mūsa oma lisajõgede Mažupė, Lėvuo, Pyvesa ja Tatulaga. Rajooni territoorium jääb osaliselt Biržai regionaalpargi territooriumile.

Pasvalysi rajooni läbib Via Baltica.


Baltasis_šaltinis.JPG|Barklainiai Valge allikas
Petraičių_akmuo.JPG|Petraičiai rändrahn
Stipinų_atodanga_(Skalių_kalnas).jpg|Dolomiitkaljud Mūsa kaldal
Gedučių_ąžuolas.JPG|Gedučiai tamm
Girniūnų_ąžuolas,_kamienas.JPG|Girniūnai tamm
Moliunu_azuolas.JPG|Moliūnai tamm
Žadeikonių_kapinės,_ąžuolas.JPG|Žadeikoniai tamm
Austakynės_ąžuolas.JPG|Austakynė tamm
Girelės_ąžuolas.JPG|Girelė tamm
Girsūdų_ąžuolas.JPG|Girsūdai tamm
Kiemeliai,_ąžuolas.JPG|Kiemeliai tamm
Putriškių_ąžuolas.JPG|Putriškise tamm
Šlamų_ąžuolas.JPG|Šlamai tamm
Ustukių_liepa.JPG|Ustukiai pärn
Vytartų_liepa.JPG|Vytartai pärn


## Viited

## Välislingid

* Rajooni koduleht (*leedu keeles*)
Imre Õunapuu

**Imre Õunapuu** (sündinud 1. augustil 1990 Valgas) on eesti näitleja.

Ta on lõpetanud 2006. aastal Lüllemäe Põhikooli ja 2009. aastal Valga Gümnaasiumi. 2013. aastal lõpetas ta Tartu Ülikooli Viljandi kultuuriakadeemia näitlejana (9. lend). 

Alates 2013. aastast töötab ta Rakvere Teatris näitlejana.

## Viited

## Välislingid
*Imre Õunapuu Rakvere Teatri kodulehel
Punane Kolp

**Punane Kolp**, pärisnimega Johann Schmidt, on tegelane Marveli koomiksites ja peamine antagonist Kapten Ameerika omadest. Ta ilmus koomiksitesse 1941. aastal ning on loodud Stan Lee, Jack Kirby ja Steve Ditko poolt. Teda on mänginud Hugo Weaving 2011. aasta filmis "Kapten Ameerika: Esimene Tasuja". Vahel tõlgitakse ta nime kui Punane Pealuu. Ta on organisatsiooni Hydra juht.

## Juured
Johann Schmidti juurtel on erinevaid versioone. Tuntuim neist on see, et ta oli joodikute poeg, kel oli mitu tööd, kuni sai ühe hotelli toateenindajaks. Kord peatus seal füürer Hitler ja nägi poisi silmades suurt julgust, ning andis talle natside riided ja maski, mis meenutas punast värvi kolpa. Ta pani riided selga ja sai natside leitnandiks, kuid ta plaanid sisaldasid Hitleri tapmist ja ise maailma ülevõtmist. Varsti pärast seda asutas ta terroriorganisatsiooni Hydra.
Rõhumärk

**Rõhumärk** on diakriitiline märk või muu märk, mida kasutatakse kirjalikus tavatekstis või transkriptsioonis rõhu märkimiseks. 

## Vene keel
Vene keeles kasutatakse rõhumärgina tavaliselt akuuti. Tavatekstis kasutatakse seda mõnede sõnade puhul eristamiseks. Keeleõppijatele või lastele mõeldud tekstides, õpikutes või sõnaraamatutes võidakse see panna kogu teksti, lugemispalade, näidete, harjutuste või märksõnade iga rõhulise silbi täishäälikutähele.
Võrmilised

**Võrmilised** (*Cuscutaceae* Dumort.) on kaheiduleheliste taimede sugukond (Cronquisti süsteemis).

Sellesse sugukonda kuulub ainult üks perekond – võrm (*Cuscuta*).
Keraslillelised

**Keraslillelised** (*Globulariaceae* A. P. DC.) on kaheiduleheliste taimede sugukond (Cronquisti süsteemis).

Sellesse sugukonda kuulub kolm perekonda. 

Eestis leidub perekonnast keraslill (*Globularia*) üks liik (Willkommi keraslill (*Globularia punctata*)) metsistununa.
António Costa

**António Luís Santos da Costa** (sündinud 17. juulil 1961 Lissabonis) on Portugali jurist ja poliitik, alates 1. detsembrist 2024 Euroopa Ülemkogu eesistuja. Alates 26. novembrist 2015 kuni 1. aprillini 2024 oli ta Portugali peaminister. 

Ta kuulub Sotsialistlikku Parteisse ja on alates 22. novembrist 2014 Sotsialistliku Partei peasekretär. 

Varem on Costa pidanud mitmel korral ministriametit. Aastatel 2007–2015 oli ta Lissaboni linnapea. 

Hariduselt on António Costa jurist. Ta on kommunistist kirjaniku ja luuletaja Orlando da Costa (1929–2006) poeg. Isa poolt on tal ka veidi india verd.

## Tunnustus
* 2008 – Maarjamaa Risti III klassi teenetemärk

## Viited
Barbro Hiort af Ornäs

**Barbro Hiort af Ornäs** (28. august 1921 Göteborg – 28. november 2015) oli Rootsi näitleja.

Aastal 1958 tegi ta kaasa Ingmar Bergmani filmis "Elu lätteil" ja võitis rolli eest 1958. aasta Cannes'i filmifestivali parima naisnäitleja auhinna jagades seda Bibi Anderssoni,
Eva Dahlbecki ja Ingrid Thuliniga. Hiort af Ornäs suri Brommas 28. novembril 2015 94-aastasena. 

## Välislingid

*
Netrebivka

**Netrebivka** (ukraina keeles Нетребівка) on küla Ukrainas Vinnõtsja oblastis Tomašpili rajoonis. Elanike arv on 906.
Interdistsiplinaarne mõiste

**Interdistsiplinaarne mõiste** on selline mõiste, mis hõlmab erinevaid akadeemilistes distsipliinides, teadusharudes uuritavaid valdkondi. Näiteks infoühiskonna interdistsiplinaarne uurimine. 

## Välislingid
* Simon Penny: Interdistsiplinaarsusest teoorias ja praktikas, Sirp, 29. mai 2014
Joe Engle

**Joe Henry Engle** (26. august 1932 Chapman, Kansas – 10. juuli 2024) oli Ameerika Ühendriikide sõjaväelane, katselendur, aeronautikainsener ja NASA astronaut. Ta suri X-15 programmi pilootidest viimasena.

Engle osales katselendurina X-15 programmis ja valiti 1966. aastal NASA Apollo programmi. Ta määrati missioonile Apollo 17, kuid eemaldati sealt pärast teiste missioonide tühistamist, et Kuule saaks minna geoloog Harrison Schmitt. Engle määrati hiljem Space Shuttle'i programmi ja ta osales Enterprise'i katselendudel. 1981. aastal sai ta missiooni STS-2 komandöriks.

## Viited
Historiograafia

**Historiograafia** on ajalooteaduse arengut ja meetodeid uuriv teadus või kitsamalt mingi teema (nt valdkonna, piirkonna või perioodi) ajaloolise käsitluse kirjeldus ja analüüs.

Sõna "historiograafia" tuleneb kreeka sõnadest *ιστορία* (*historía*; 'ajalugu', 'mineviku uurimine') ja *γράφο* (*graphō*; 'kirjutan'). Varauusajal tähendaski "historiograafia" otseses mõttes ajalookirjutamist ja "historiograaf" oli ajalookirjutaja ehk ajaloolane. Ajalookirjutust ennast uuriv teaduskirjandus hakkas arenema 19. sajandil.

Kuna ajalooteadust uuritakse peamiselt kirjalike allikate põhjal, võib historiograafiat lugeda ka kirjandusteaduse alldistsipliiniks.

Historiograafiaks võidakse nimetada ka kogu ajalookirjandust või mingit osa sellest (nt Eestit puudutav ajalookirjandus).

## Vaata ka
*Eesti ajaloo historiograafia
*Annaalid
*Kroonika
Tartu Ülikooli ajaloo osakond

**Tartu Ülikooli ajaloo osakond** oli Tartu Ülikooli filosoofiateaduskonna struktuuriüksus 1990. aastate algusest kuni 2007. aastani.

Enne Eesti iseseisvuse taastamisega seotud ümberkorraldusi oli Tartu Riiklikus Ülikoolis samuti ajaloo osakond.

Ajaloo osakonnas oli seitse õppetooli: arheoloogia, arhiivinduse, Eesti ajaloo, etnoloogia, kunstiajaloo, lähiajaloo ja üldajaloo õppetool.

2007. aastal moodustati ajaloo osakonna baasil (välja arvatud etnoloogia õppetool, mis ühines filosoofiateaduskonna kultuuriteaduste ja kunstide instituudiga) ajaloo ja arheoloogia instituut. 

Alates 1. märtsist 2013. aastal moodustati endiste õppetoolide baasil järgmised Tartu Ülikooli ajaloo ja arheoloogia instituudi osakonnad: arheoloogia osakond, arhiivinduse osakond, Eesti ajaloo osakond, kunstiajaloo osakond, uusima aja osakond, üldajaloo osakond.

## Viited
146 eKr

**146. aasta eKr**

## Sündmused
*Vana-Rooma konsuliteks olid Gnaeus Cornelius Lentulus ja Lucius Mummius.
*Roomlased vallutasid Kreeka. Algas antiikolümpiamängude allakäik.
*Makedooniast sai Rooma provints.
*Lõppes Kolmas Puunia sõda: Rooma alistas Kartaago.

## Sündinud

## Surnud
Zapata maakond

**Zapata maakond** (*Zapata County*) on maakond USA-s Texase osariigis.

Maakonna halduskeskus on Zapata.

Maakonna pindala on 2740 km&sup2;, millest 155 km&sup2; moodustab veepindala.

Elanike arv oli 2010. aasta rahvaloenduse järgi 14 018.
 
## Naabermaakonnad
*Webbi maakond (põhjas)
*Jim Hoggi maakond (idas)
*Starri maakond (kagus)
*Guerrero vald, Mehhiko (läänes)

## Välislingid
* Koduleht
Arvo Tarmula

**Arvo Tarmula** (11. mai 1937 Pärnu – 15. august 2021) oli eesti pressifotograaf. 

Ta lõpetas 1956. aastal Pärnu Lydia Koidula nimelise 2. Keskkooli. 

Elas aastast 1970 Haapsalus. 1989. aastast kuni surmani oli Arvo Tarmula ajalehe Lääne Elu fotograaf. 

Hindamatu väärtus on Arvo Tarmula fotokogul, mis kajastab viimaste aastakümnete pöördelisi sündmusi. Ta oli Haapsalu fotoklubi ja Eesti Fotokunstiühingu liige.

## Tunnustus
* 2006 Haapsalu vapimärk
* 2012 Kodanikupäeva aumärk
* 2013 Valgetähe V klassi teenetemärk
* 2015 Haapsalu Püha Johannese koguduse teenetemärk
* 2021 Eesti Kultuurkapitali Läänemaa ekspertgrupi elutööpreemia

## Viited
58 eKr

**58. aasta eKr**

## Sündmused
*Vana-Rooma konsuliteks olid Lucius Calpurnius Piso Caesoninus ja Aulus Gabinius.
*Algasid Julius Caesari Gallia sõjad.

## Sündinud
*Livia Drusilla, keiser Augustuse kolmas abikaasa

## Surnud
*...
Archibald Menzies

**Archibald Menzies** (15. märts 1754 – 15. veebruar 1842) oli Šoti kirurg, botaanik ja loodusteadlane.
Soojusenergeetika

**Soojusenergeetika** on tööstusharu, elektroenergeetika allharu; ühtlasi ka soojustehnika haru, mis tegeleb soojusenergia muundamisega teistesse energialiikideks, peamiselt mehaanilise energia kaudu elektrienergiaks. 

Soojusenergeetika põhineb soojuselektrijaamadel, mis kasutavad fossiilkütuse keemilist energiat. Soojusenergiat elektrienergia tootmiseks kasutavad samuti tuumaelektrijaamad ja geotermilised elektrijaamad, aga neis kasutatakse fossiilkütuse asemel kas tuuma- või geotermaalenergiat ning nad kuuluvad vastavalt tuumaenergeetika ja geotermaalenergeetika koosseisu.
Kellukese fond

**Kellukese fond** on Eesti Rahvuskultuuri Fondi allfond, mis toetab erivajadustega noorte arengut ja enesetäiendamist kaunite kunstide ja spordi alal.

Fondi algatas 2011. aastal Eesti Seljaajusonga ja Vesipeahaigete Selts. Fond maksab stipendiume, mille määramise otsustab 5-liikmeline fondi halduskogu.

Kellukese stipendiumi saavad taotleda kesknärvisüsteemi kahjustusega erivajadusega inimesed alates 15. eluaastast enda arendamiseks ja enesetäiendamiseks kaunite kunstide ja spordi alal.

## Viited

## Välislingid
*Kellukese fond seltsi Kelluke kodulehel
*Kellukese fond Eesti Rahvuskultuuri Fondi kodulehel
Kalamaja talu kalmistu

**Kalamaja talu kalmistu** on kalmistu Tartu-Maarja kihelkonnas Tartumaal, tänapäevase haldusjaotuse järgi Vorbuse külas Tartu vallas Tartu maakonnas.

## Ajalugu
Kalamaja A-15 talu moodustati maareformiga Vorbuse mõisa maadest. Arvatavasti millalgi 1930. aastatel sai selle omanikuks arst ja avaliku tervishoiu tegelane Mihkel Kask. Ta alustas taluümbruse ümberkujundamist, rajas nii maanteeni viiva kaseallee kui ka tulevast kalmistuala ümbritseva kasesalu.

Arvatavasti jõudis ta enne 1940. aasta juunipööret asutada ametlikult oma talu maadele ka uue kalmistu. Kask ise arreteeriti 29. juunil 1941 poliitilistel põhjustel ning oli vangistuses GULagi erinevates kohtades Venemaal ja Siberis. Tema pere põgenes 1944. aastal Läände. Kask vabanes 1956. aastal, tuli tagasi Eestisse ning ennistati õppejõutööle Tartu Ülikoolis. 

1958. aastal sai ta tagasi ka Kalamaja talu. Kui Mihkel Kask 1968. aastal suri, maetigi ta oma talu kalmistule. Hiljem on sinna maetud ka tema 2012. aastal Šveitsis surnud poeg, arhitekt Tõnis Kask. 

## Kirjeldus
Kalmistu on ilma piireteta ringjas ala, seda ümbritseb kasesalu. Kalmistule on maetud kaks lahkunut, mõlemale on püstitatud ka maakivist hauatähis.

## Kalmistule maetuid
*1968 – Mihkel Kask (16. november 1903 – 21. märts 1968)
*? – Tõnis Kask (21. detsember 1938 – 15. november 2012)

## Viited

## Kirjandus
*Robert Treufeldt. "Ühest vähetuntud nähtusest eesti kalmistukultuuris". Maaleht nr 43, 27. oktoober 2022. Lk 36–37

## Välislingid
*
Surveyor 3

**Surveyor 3** oli NASA Surveyori programmi kolmas automaatjaam, mis maandus Kuu Oceanus Procellarumi piirkonnas 1967. aasta aprillis. See jõudis enne töö lõpetamist Maale saata 6315 fotot.

Surveyor 3 maandumise ajal sattus jaama maandumisradar segadusse, kui see sattus valgust peegeldavate kivide otsa. Selle tulemusel põrkas jaam kaks korda tagasi üles, enne kui jäi seisma. Automaatjaam jõudis Kuud uurida kuni 1967. aasta maini, mil ta Päikese suhtes varju jäi. Kui insenerid üritasid kaks nädalat hiljem, kui Surveyor 3 taas päikesevalgust sai, masinat uuesti käivitada, siis katsed ebaõnnestusid ja rohkem sellega ühendust ei saadud.

Surveyor 3 maandumiskoht valiti Apollo programmi ajal sihtpunktiks missioonile Apollo 12. Astronaudid eemaldasid mitmed automaatjaama komponendid ja tõid need Maale tagasi, et uurida, kuidas Kuul valitsevad karmid olud olid jaama mõjutanud. See on siiani ainus kord, mil teisele taevakehale saadetud automaatjaama on hiljem külastanud astronaudid.

## Viited

## Välislingid
*
Urmas-Jüri Orgusaar

**Urmas-Jüri Orgusaar** (sündinud 18. august 1944 Tallinn) on eesti nahakunstnik.

Ta lõpetas 1962. aastal Tallinna 4. Keskkooli ning õppis aastatel 1964–1969 Eesti Riiklikus Kunstiinstituudis, mille lõpetas nahakunstnikuna. 

Ta on Eesti Kunstnike Liidu liige 1973. aastast.

## Tunnustus
*2018 – Tallinna teenetemärk

## Kirjandus
*Mari Pill. "Orgusaar, Urmas-Jüri". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 360

## Välislingid
*Urmas-Jüri Orgusaar Eesti Kunstnike Liidu kodulehel